|  |
| --- |
| **GRB RH****REPUBLIKA HRVATSKA****ZADARSKA ŽUPANIJA****privlaka grbOPĆINA PRIVLAKA**Ivana Pavla II 4623 233 PRIVLAKA |

KLASA: 008-01/25-01/20

URBROJ: 2198-28-03-25-1

Privlaka, 3. listopada 2025. godine

**PREDMET: Poziv za sudjelovanje u otvorenom javnom savjetovanju u donošenju** **Odluke o komunalnoj naknadi Općine Privlaka**

Poštovani,

pozivamo Vas da sudjelujete u otvorenom savjetovanju u donošenju Odluke o komunalnoj naknadi Općine Privlaka, u skladu sa člankom 11. Zakona o pravu na pristup informacijama (Narodne novine broj 25/13, 85/15, 69/22).

Tema savjetovanja je: nova Odluka o komunalnoj naknadi Općine Privlaka.

Ovom se Odlukom o komunalnoj naknadi Općine Privlaka predlaže usklađivanje sa Zakonom o komunalnom gospodarstvu („Narodne novine“ br. 68/18, 110/18, 32/20, 145/24) kao i sadašnjim stanjem komunalne infrastrukture na području Općine Privlaka u koju se od vremena donošenja prethodne Odluke o komunalnoj naknadi dosta ulagalo te izmjene u pogledu koeficijenta zone, budući da se predviđa jedinstvena zona za cijelo područje Općine Privlaka. U odnosu na važeću odluku, predviđaju se i izmjene u pogledu oslobođenja.

Načelnik Općine Privlake utvrdio je Nacrt Prijedloga Odluke o komunalnoj naknadi Općine Privlaka i isti upućuje na internetsko savjetovanje.

Savjetovanje je otvoreno do **3. studenog 2025. godine.**

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA PRIVLAKA

JEDINSTVENI UPRAVNI ODJEL

Pročelnica

Ivana Skoblar Šango, mag.iur